
,, Clubul Prieteniei”- Proiect pentru dezvoltarea competențelor de leadership la elevii de la  Liceul Teoretic ,, Dumitru Tăuțan “ Florești susținut de Teach for Romania  și UiPath Foundation 

[bookmark: _Hlk126827773]   	 ,, Clubul Prieteniei” din Liceul Teoretic ,, Dumitru Tăuțan “ Florești   reprezintă un proiect de suflet şi special pentru elevii claselor a-IX-a A și B. 
A debutat, la începutul anului 2023, la iniţiativa claselor de liceu  când s-a conturat necesitatea unui mod de petrecere a pauzelor in care elevii să se simtă fericiți și apreciați de către colegii lor.
        Scopul proiectului  este dezvoltarea  competențelor de leadership ale elevilor și motivarea  implicării acestora în comunitate și în activitățile școlii .    Domnii diriginți de la clasele de gimnaziu și liceu au rezonat cu ideea doamnei  profesoare  Fertea Ella coordonator în cadrul programului  Acceleratorul de Competențe-Teach for Romania, program susținut de UiPath Foundation  care a ajuns să le propună tot felul de idei şi activităţi pentru dezvoltarea competențelor de leadership la elevi. 
  În ”Clubul prieteniei” elevii  au libertatea  de a-și selecta singuri metodele de lucru și materialul necesar pentru activități care să stimuleze interesul  elevilor pentru autoeducare și atragerea acestora în spații educative în detrimentul bullying-ului în pauze.
            Astfel s-au desfășurat  activități de formare a competențelor de leadership la elevii de clasa a IX-a A, B care s-au organizat pentru  pregătirea activităților ce au  fost  derulate (afiș,pregătirea materialelor, jocuri, quiz)  cu cei din clasele IV D,  și clasele V  A și B.
   Activitățile s-au derulat atât  în sălile de clasă cât  și în sala festivă,unde
s-au organizat echipe mixte din cele două clase  desfășurându-se  activități cum sunt:
-Povesti cu tâlc” – activitate cu clasa a IV D (prezentare PPT, fisă feedback – quiz) activități organizate de profesorul pentru învățamânt primar doamna Georgiana Negrescu. 
-Concurs,,Scrisoare către prietenul meu” la clasele de gimnaziu, activități coordonate de doamnele profesoare diriginte, Chifor Maria și Goșa Ileana . În timpul activităților proiectului au fost concepute  de catre elevii claselor de liceu   afișe cu ,,Clubul Prieteniei”, flyere, panou distractiv cu,, Mânuțele bune”care spun Stop Violenței și ,,Scrisori către Prietenul meu”care ne arată ce importante sunt prietenia și comunicarea în cadrul claselor pentru petrecerea timpului în mod constructiv. 
Materialele  utilizate au fost furnizate de colaboratorii noștri, Teach for Romania și UiPath Foundation, carora le mulțumim pentru sesiunile de formare în spiritul dezvoltării de noi competențe la elevii de liceu. 
        Elevii  noi ai liceului își doresc dezvoltarea sentimentului de apartenenţă la cultura liceului prin împărtăşirea experienţelor trăite de elevii mai mari  celor de la învățământul primar și gimnazial. Această soluție a fost reprezentată de Clubul Prieteniei, un loc in care s-au achiziționat  jocuri de societate foarte iubite de către elevi și s-a creat un spațiu de recreere cu ajutorul unor fotolii .
      Petrecerea pauzelor într-un spațiu securizat de învățare   ajută la  creșterea stimei de sine la  elevii dezavantajați (unii  pentru că sunt mai mici ca vârstă, iar alții de la gimnaziu  dezavantajati socioeconomic  sau  cu dificultăți de învățare CES ) cât  și   la  dezvoltarea  atitudinii  de autodisciplină atât la elevii  de liceu cât și la gimnaziu . 
  Elevii vor avea puse la dispoziție zone pentru diferite activități: jocuri de societate (autocunoaștere, șah, table ), mâini dibace (spațiu art  craft), tehnologii (pentru invenții, fizică, chimie) audiție de  muzică . Pot fi organizate concursuri și acordate premii simbolice. Atelierele  de lucru au fost organizate pe teme precum stiluri de comunicare, valori, lucru în echipă, orientare în carieră și discurs public, prin intermediul cărora participanții își dezvoltă competențe de autocunoaștere, gândire critică, self-leadership, eficiență personală, inteligență emoțională, abilități de comunicare, capacitatea de a rezolva probleme și de a lua decizii și acțiune.
[bookmark: _Hlk127183357] Lucrurile au ajuns să se schimbe într-un ritm spectaculos, fiind primite cu o deschidere şi cu un sprijin surprinzător de către comunitatea din Florești, ne-a precizat Dana Feneșan,doamna  directoare a Liceului  Teoretic ,, Dumitru Tăuțan “Florești, jud. Cluj.
[bookmark: _Hlk127184943] Avantajele aduse de ,, Clubul Prieteniei” creat cu ajutorul unor elevi de liceu și  profesori inimoși de la Liceului  Teoretic ,, Dumitru Tăuțan “Florești și susținut de Teach for Romania sunt 
- atmosfera caldă și prietenoasă din incinta clubului ,posibilitatea de a lega noi prietenii și de a-si perfectiona abilitățile si deprinderile noi,
-experimentarea jocului in echipe și dezoltarea curiozității ,
- ascultarea activă și acceptarea greselilor
-gestionarea corectă a situațiilor de bullying prin asumarea responsabilă a atitudinilor pozitive în relatia cu colegii
 Inchei cu  zâmbetul primitor al doamnei directoare adjunct, doamna profesoară Daciana Andreica care ne spune  ca Liceul  Teoretic ,, Dumitru Tăuțan “Florești e un loc în care vin copii ,, mici “   și pleacă oameni mari -lideri ai viitorului Cetății Florești de care suntem mândri.

                                                          		   Coordonator  profesor Ella Fertea
                                                                          Liceul Teoretic ,, Dumitru Tăuțan “ Florești   

